﻿ Беларусь плануе пашыраць тавары на расійскі рынак праз "Балтыйскі лізінг" | Бізнес-навіны Беларусі | Бизнес, Беларусь | Belarus.by | Афіцыйны сайт Рэспублікі Беларусь
Беларусь плануе пашыраць тавары на расійскі рынак праз "Балтыйскі лізінг"
26 студзеня, Мінск /Кар. БЕЛТА/. Урад Беларусі адобрыў праект дагавора з ТАА "Балтыйскі лізінг" (РФ) аб прадастаўленні ў Расіі на ўмовах фінансавай арэнды тавараў, вырабленых у рэспубліцы. Аб гэтым гаворыцца ў пастанове Савета Міністраў Беларусі нумар 40 ад 21 студзеня, апублікаванай сёння на Нацыянальным прававым партале, паведамляе БЕЛТА.
Дакумент прыняты ў адпаведнасці з указам нумар 466 "Аб некаторых мерах па рэалізацыі тавараў, вырабленых у Рэспубліцы Беларусь" ад 24 верасня 2009 года. На правядзенне перагавораў з расійскай кампаніяй аб падпісанні адпаведнага дагавора ўпаўнаважаны міністэрствы прамысловасці і фінансаў Беларусі. Ім дазволена пры неабходнасці ўносіць змяненні і дапаўненні ў дагавор, якія не маюць прынцыповага характару.
ААТ "Ашчадны банк Беларусбанк" вызначана банкам-агентам па выкананні ўмоў дагавора з выплатай яму ўзнагароджання ў памеры не большым за 0,02 працэнта сумы, што падлягае кампенсацыі Беларуссю, за кошт сродкаў рэспубліканскага бюджэту, прадугледжаных на гэтыя мэты.
ТАА "Балтыйскі лізінг" прадастаўляе поўны пералік паслуг па набыцці абсталявання, нерухомай маёмасці, спецтэхнікі і аўтатранспарту ў лізінг. Сетка прадпрыемства налічвае больш як 60 філіялаў у розных рэгіёнах Расіі. Група кампаній "Балтыйскі лізінг" з 1994 года з'яўляецца зарэгістраваным членам Расійскай асацыяцыі лізінгавых кампаній "Раслізінг", з 1999 года - "Аб'яднанай лізінгавай асацыяцыі".